Here is a page extracted from Wikipedia that may contain CSS, HTML, and a lot of unformatted text.

Title: Miravet de la Sierra
Content: Miravet de la Sierra (Miravete de la Sierra en castellano) ye un municipio d'a provincia de Teruel, situato en a comarca d'o Mayestrato. A suya población yera de 38 habitants (2010), en una superficie de 36,5 km².

Cheografía 

Ye situa a piet d'a sierra de la Lastra, chunto a lo curso alto d'o río Guadalop.

Mugas 
O suyo termin municipal muga con Villarroya de los Pinars, con Exorcas, con un cantón d'o termin d'Aguilar d'Alfambra, con Camariellas y con Aliaga.

Historia 
Bi ha chacimientos d'a I Edat de Fierro y de cultura iberica. Perteneixió a lo Bispe de Zaragoza, a diferencia d'atros lugars d'a comarca que estioron d'os templers u espitalers. A versión mas antiga d'os fueros d'Aragón, de fins d'o sieglo XIII provién de Miravet. Parix estar que i habió una despoblación important, como diz un texto de 20 d'agosto de 1311 escrito en Zaragoza, cuan Exemeno de Luna, bispe de Zaragoza, rebaixa en 100 sueldos a peita que anyalment pagaba o lugar:

En Miravet de la Sierra s'ha puesto conservar un archivo municipal con textos en aragonés medieval dende 1279 dica por lo menos 1499.

Toponimia 
O nombre ye d'orichen arabe, a partir de Morabit, palabra relacionata tamién con os Almurabitz, y que significa hombre relichioso musulmán. En os textos medievals yera Miravet y encara en o sieglo XVIII se podeba veyer escrito asinas como diz Agustín Ventura Conejero:

Se castellanizó ta Miravete, prenendo l'apelativo de la Sierra pa diferenciar-lo d'o Miravet que bi ha en a Ribera d'Ebro.

Demografía

Administración

Reparto de concellers

Alcaldes

Molimentos 

Ilesia de Nuestra Sinyora d'as Nieus, de 1574, en estilo gotico-renaixentista, con decoración interior en estilo barroco. L'edificio ye protechito legalment dende 2001 con a suya declaración como Bien d'Intrés Cultural.

Fiestas 
A mitat agosto, en honor a Sant Cristofo y Sant Roque.

Vinclos externos 

 Miravet de la Sierra.

Referencias

Bibliografía 
  Agustín Ventura Conejero: Toponimia de la provincia de Teruel. Revista Teruel, 48, 1972.